Girin paru/ wirin boyak/ giril utux臺灣桫欏

Beyhing bay hnyuwan mi mdakil dxral na wirin ka wirin boyak, qhuni na u beyhing balay, kiya u rudan bay qhuni kari bay hngak wamil na, smkuxul bay karac mtarux mi mhuriq, nniqan na u asi bay ka mtsasaw mi hriqan, mniq mdakil ddwiyaq ckcka mi llbu Haypa, qtaan bay hriqan lnglingay ssiyaw bbuyu, mhru mniq hhrus qhuni ruma.
　　Wirin boyak nii u, dsediq cbiyaw, pngalan dha ka pusu qhuni, slmuun na phiyu uruc sapah, so ka beywi ta, ndaan qmanga uruc hakaw qsiya, kiya u snalu na qhuni ini bay sburaw mi hmtur sdhriq, so kiya daw ddiyun dha bay psalu beywi.
　　Dsediq cnduray daw u, saan dha mbtunux pcpingan smalu phpah sapah mi slmuun dha qqtaan, rabu na qhuni u phmaan kulu phpah, beyhing na bubu qhuni u smluun dha kulu psaan phpah, qqiya sluwan, lqling qhuni mnmu, uruc mi qtinuh qhuni dni phmaan hbil.
　　Kluwan qhuni nii u, cbiyaw han, adaw ka ini hmtur sluwan bbriun mi ou bay briun nganguc, wada dha pqraqan kana da, saya daw uka hari snalu da, snalu qqiya nii u ou bay pneyyah klwaan icin.
　　臺灣桫欏係大型地生的蕨類，莖幹高大，性喜高溫多濕，喜好陰蔽潮濕的地方，生長於中、低海拔的山區，常見在陰濕環境之林緣、林下坡地生長。
　　族人將臺灣桫欏之樹幹做為建材的屋樑，如簡易工寮，過溪的橋樑，且其材質不易腐爛止滑，因此常為建材使用。
　　現在則為庭園造景美化，幼株可做盆栽，老熟莖幹製作花盆、手工藝、細木屑、木柱、木板等種植蘭花，本樹種早期因蛇木製品無限生產及大量外銷，幾乎被砍伐殆盡，目前產量已不多見。

Snakun:truku